b'\n_START_ARTICLE_\nDimitrij Jevstignejevi\xc4\x8d Bakanov\n_START_SECTION_\n\xc5\xbdivljenjepis\n_START_PARAGRAPH_\nPred rusko revolucijo je kon\xc4\x8dal osnovno \xc5\xa1olanje. Med letoma 1911 in 1917 je delal kot kurir v trgovini v Omsku._NEWLINE_Med letoma 1917 in 1918 je bil pripadnik Imperialne ruske vojske. Leta 1919 je vstopil v Rde\xc4\x8do armado, v kateri je ostal leta 1935. Med letoma 1919 in 1922 je sodeloval v bojih v Sibiriji, Mongoliji in Altajskem gorovju. Leta 1929 je kon\xc4\x8dal napredne \xc5\xa1olske te\xc4\x8daje za poveljnike._NEWLINE_Februarja 1935 je izstopil iz Rde\xc4\x8de armade in postal vi\xc5\xa1ji in\xc5\xa1pektor v Vorone\xc5\xbeu za konjerejo in srednje \xc5\xa1ole. Junija 1941 je ponovno vstopil v Rde\xc4\x8do armado. Od novembra 1941 do 1943 je sodeloval v bojih, sprva kot pomo\xc4\x8dnik poveljnika, nato pa poveljnik polka, pomo\xc4\x8dnik poveljnika in nato poveljnik strelske divizije. Leta 1943 je kon\xc4\x8dal \xc5\xa1tirimese\xc4\x8dno pripravljalno \xc5\xa1olanje na Voja\xc5\xa1ki akademiji Voro\xc5\xa1ilov. 29. maja 1945 je prejel naziv heroja Sovjetske zveze za dobro vodenje delov divizije v bitki za Berlin._NEWLINE_Leta 1952 je kon\xc4\x8dal popolno \xc5\xa1olanje na Voja\xc5\xa1ki akademiji Voro\xc5\xa1ilov, nakar je leta 1956 izstopil iz oboro\xc5\xbeenih sil._NEWLINE_Umrl je 6. maja 1989; pokopan je v Moskvi.'